**Smittevernstiltak Frøysland skule**

Desse tiltaka gjeld alle klassesteg når elevane kjem tilbake til skulen.

På Frøysland skule kan vi stort sett gjennomføre vanleg undervisning, men vi gjer nokre tilpassingar.

**Klasserom:**

-Elevane i småskulen disponerer dei to klasseromma oppe. Storskulen har dei to klasseromma nede. Det skal vere god avstand mellom pultane.

-Elevane skal stille opp ute om morgonen og etter friminutt og gå kontrollert inn. Passe på å halde avstand.

**Garderobar:**

-Sidan garderoben i småskulen er såpass liten og trong, deler vi flokken i to. 4 elevar bruker den vanlege garderoben, dei andre 4 bruker hovudinngang. Her har vi sett opp knaggar til å henge ifrå seg på.

-Alle garderobeplassane vert merka med namn. Søsken får plass ved sida av kvarandre.

**Handvask:**

-Småskulen bruker vaskerenna i garderoben og vasken på toalettet oppe til handvask. Storskulen bruker vask i klasserommet og på toalett nede. Vi set opp merkeband på golva framfor vaskane, slik at det ikkje vert trengsel.

-Elevane skal vaske hendene når dei kjem inn utanfrå (morgon og etter friminutt), før mat, etter toalettbesøk, etter hosting og nysing, når dei kjem heim.

-Det er først og fremst vatn og såpe vi bruker. Antibac er berre i tilfelle vi ikkje har tilgang på vatn.

**Reinhald:**

-Alle vaskar og toalett vert reingjorde to gonger dagleg. Reinhaldar gjer jobben før skulestart om morgonen. Lærarar/assistentar vaskar midt på dagen.

**Skulesaker:**

-Elevane har alt av lærebøker og utstyr med seg i sekken, dette for å unngå samanstimling framfor hyller og skåp. Dei bør mest mogeleg ha kvar sine fargeblyantar, sakser osv.

-Vi vil i størst mogeleg grad legge opp til at elevane bruker den same datamaskinen heile tida, evt. at søsken kan dele maskin.

**Skulebuss:**

-På skulebussen må elevane sitje med god avstand. Sjåfør må passe på dette. I småskulen er det berre 4 elevar på skulebussen, så det er lett å gjennomføre. Når storskulen kjem tilbake, vert det 11 elevar. Då må vi plassere elevar som er søsken i dobbeltsete t.d. Skulen må ha dialog med sjåfør.

**Opplæring:**

-Elevane vil få god gjennomgang av rutinar når dei kjem på skulen.

**Fag:**

-Vi gjennomfører faga om lag som normalt.

-Kroppsøving: Vi legg mest mogeleg opp til utegym. Det vert ikkje høve til dusjing. Kroppsøvingslærarar vurderer behov for å skifte. Ein skal ikkje legge opp til øvingar som inneber nærkontakt mellom elevane. Symjehallen er stengt på ubestemt tid.

-I Mat og helse må ein gjerne dele gruppa i to der halvparten jobbar med teori og resten får jobbe med praktiske ting.

**Sjuke elevar og/eller tilsette:**

-Når det gjeld sjuke elevar, viser vi til felles informasjonsskriv for Sunnfjord kommune som er utsendt. De finn også info på skulen si heimeside.

**Aktivitetar utanom skuletid:**

-Skulen er framleis stengt utanom skuletid.

-Når det gjeld bruk av ballbingen og leikeplassen, så oppmodar vi foreldre om å snakke med borna om viktigheita med å halde avstand.

Målet er at det skal vere trygt for alle å komme tilbake på skulen.

 Ta kontakt viss det er noko de lurer på.

Frøysland skule 22.4.2020

Lilly Grøneng

rektor